|  |
| --- |
| **Найвышэйшая ступень параўнання прыметнікаў** |
| Найвышэйшая ступень параўнання можа ўтварацца толькі ад якасных прыметнікаў і мае простую ды складаную формы.    **Простая форма** найвышэйшай ступені параўнання ўтвараецца ад вышэйшай ступені параўнання прыметніка пры дапамозе прыстаўкі ***най-***:  *вышэйшы -* ***най****вышэйшы* (НЕЛЬГА *– найвысокі*!!!), *кіслейшы –* ***най****кіслейшы.*Зрэдку можа ўтварацца пры дапамозе прыстаўкі ***най-*** і суфікса ***ш***: *новы –****най****ноў****ш****ы* (нарматыўнае)*, багаты –****най****багат****ш****ы, дарагі –****най****дарож****ш****ы* (гутарковыя формы).Звярніце ўвагуна тое, штопрыметнік ***вялікі*** мае дзве формы:  *вялікі***– *най****большы*(колькасная прыкмета);  *вялікі***– *най****вялік****ш****ы* (якасная прыкмета – ‘таленавіты, выдатны, выбітны’). |
| Складаная форма найвышэйшай ступені параўнання ўтвараецца пры дапамозе:  1. словаў ***самы, найбольш, найменш*** і зыходнай формы прыметніка: *дарагі –****самы*** дарагі,***найбольш****дарагі,****найменш****дарагі* (НЕЛЬГА – *самы даражэйшы, найбольш даражэйшы, найменш даражэйшы*!!!)  2. простай формы вышэйшай ступені параўнання прыметніка са словамі ***за ўсіх, за ўсё, сярод усіх***: *даражэйшы* ***за ўсіх*** (НЕЛЬГА *– вышэй за ўсіх*!!!)*.*  Найвышэйшая ступень параўнаннязвычайна ўжываецца з аб’ектам параўнання ў форме:  1.роднага склонуз прыназоўнікамі ***з***або ***сярод*:***Малодшы сын быў* *найспакайнейшы* ***з*** *дзяцей /* ***сярод****дзяцей*;  2.вінавальнага склону з прыназоўнікам  ***за***і займеннікам ***усё*** або ***ўсіх*:** *найлепшы****за ўсіх****, найгоршы* ***за ўсё****.*  Формы найвышэйшай ступені параўнання прыметнікаў могуць абазначаць самую высокую (ці самую нізкую) ступень якасці прадмета без параўнання з іншымі: *найлепшы дзень, найбагацейшы чалавек* (НЕЛЬГА*– лепшы дзень*!!!)  Звярніце ўвагу на тое,што ў беларускай і ў рускай мовах прыметнікі з суфіксам ***-ейш- / -эйш-*** належаць да розных ступеняў параўнання. Так, у рускай мове словы *лучшый (день), полезнейшие (вещи)* – гэта  найвышэйшая ступень параўнання (”превосходная степень”), а ў беларускай мове *лепшы (дзень), больш карысныя (рэчы)* – вышэйшая супень параўнання. Таму ў беларускай моветакім канструкцыям адпавядаюць простыя або складаныя формы найвышэйшай ступені параўнання**: *най****лепшы (дзень),****самыя****карысныя (рэчы).*  Наступныя групы прыметнікаў утвараюць **толькі складаныя формы найвышэйшай ступені параўнання** пры дапамозе словаў ***найбольш / найменш***:  - некаторыя невытворныя якасныя прыметнікі: *упарты, бадзёры, пануры, прыкры, варожы, благі, любы, ліхі, хцівы* і інш.;  - некаторыя вытворныя прыметнікі:  а) з суфіксамі ***-н-*** (ад назоўнікаў і дзеясловаў): *радасны, надзейны, марозны, сумны, мірны, звычайны, адважны, стыхійны, трывожны* і інш.;  б) з суфіксамі ***-ічн- (-ычн-)***: *крытычны, паэтычны, гераічны, рытмічны* і інш.;  в) з суфіксамі ***-льн-, -альн-, -яльн-***: *натуральны, максімальны, спрыяльны* і інш.;  г) з суфіксамі ***-ів- (-ыв-), -лів-***: *бурлівы, імклівы, фальшывы, дакучлівы* і інш.;  д) з суфіксамі ***-ат-, -аст-, -іт-, -авіт-:*** *касматы, стракаты, мурзаты, выгінасты, хваравіты* і інш.;  е) з суфіксамі ***-к-, -ск- (-цк-):*** *вёрткі, колкі, гнуткі, геройскі, таварыскі, здрадніцкі* і інш.  ж) з суфіксамі -***ав-, -іст-, -аўн-, -ат-, -к***-: *перадавы, агністы, сакаўны, шурпаты, ліпкі*.  **Найвышэйшую ступень параўнання не ўтвараюць:**  1) адносныя і прыналежныя прыметнікі: *гарадскі, Сашаў / Сашын;*  2) складаныя прыметнікі:*сінявокі, лапавухі, беласкуры, светла-зялёны;*  3) прыметнікі з суфіксамі непаўнаты якасці ***-ават-, -яват-*** : *сіняваты, караткаваты, малаваты.*  4) прыметнікі, якія абазначаюць колькасна нязменную якасць, якая не можа праяўляцца ў большай ці меншай ступені: *сляпы, глухі, жывы, халасты,замужняя, жанаты, босы, голы, мёртвы, вусаты, рагаты, крывы і інш.;*  5) прыметнікі, якія абазначаюць масці жывёл: *буланы, руды, рыжы, буры, гняды, вараны, рабы, кары, русы, пярэсты;*  6) прыметнікі, якія абазначаюць колер прадметаў праз іх адносіны да іншых прадметаў: *карычневы, блакітны, бронзавы, васільковы, ружовы, вішнёвы, крэмавы* і інш.;  7) прыметнікі ў пераносным значэнні: *залаты чалавек, каменнае сэрца;*  8) прыметнікі, якія ўжываюцца ва ўстойлівых спалучэннях са спецыялізаваным значэннем: *лёгкая атлетыка, цяжкая прамысловасць, Далёкі Усход*.  **Заданне**  **Утварыце магчымыя формы найвышэшай ступені параўнання прыметнікаў:**  Дрэнны – найгоршы, самы горшы, горшы за ўсіх  Сонечны - найбольш / найменш сонечны, самы сонечны  Слабы – найслабейшы, найбольш / найменш слабы, самы слабы, слабейшы за ўсіх  Босы – не ўтварае  Садовы – не ўтварае  Старажытны – найстаражытнейшы, найбольш / найменш старажытны, самы старажытны, найстаражытнейшы за ўсё  Гнуткі - найбольш / найменш гнуткі, самы гнуткі  Звычайны - найбольш / найменш звычайны, самы звычайны  Горкі – найгарчэйшы, найбольш / найменш горкі, самы горкі, гарчэйшы за ўсё  Новы – найноўшы, найбольш / найменш новы, самы новы, навейшы з усіх  Вішнёвы – не ўтварае  Радасны - найбольш / найменш радасны, самы радасны  Вялікі – найбольшы, самы вялікі, большы з усіх; найвялікшы, найбольш / найменш вялікі, самы вялікі (вялікшы з усіх)  **Выпраўце памылкі**:  Фабрыку набыў багацейшы чалавек у нашым горадзе. – найбагацейшы  Раніцай раса на траве найбольш буйнейшая і празрыстая. – найбольш буйная і празрыстая  І найцяжэйшыя раны ў чалавечай душы загойваюцца. – усё правільна  Пахвала маці была для мяне самай найважнейшай узнагародай. – самай важнай, найважнейшай |

Чалавечая ўвага даражэй за ўсё на свеце. – даражэйшая за ўсё

Даследаванне прысвечана навейшай гісторыі нашай краіны. – найноўшай

Аповесць распавядае пра тое, як найбольшы авантурнік выйшаў сухім з вады, пазбегшы пакарання. - найвялікшы

Прыгажэйшае лісце ўвосень бывае менавіта на клёнах. - найпрыгажэйшае

Бацька для Міхася быў самым найблізшым чалавекам. – самым блізкім, найбліжэйшым

Час – найлепшы лекар. – усё правільна

Марыля найвышэй за ўсіх у класе. – самая высокая, найвышэйшая, вышэйшая за ўсіх